laion/Wikipedia-Exotic huggingface dataset:
איביצה זובאץ

איביצה זובאץ (קרואטית: Ivica Zubac; נולד ב-18 במרץ 1997) הוא כדורסלן קרואטי המשחק בעמדת הסנטר, בקבוצת לוס אנג'לס קליפרס מליגת ה-NBA. זובאץ נולד בעיר מוסטר שבבוסניה והרצגובינה. הוא החל לשחק בגיל 10 במועדון הכדורסל בעיר סיטלוק שבבוסניה. ב-2011 עבר לציבונה זאגרב ושיחק בקבוצת הנוער שלה. בעונת 2013/2014 שיחק בקבוצת Zrinjevac מהליגה הקרואטית השנייה. בעונת 2014/2015 שיחק בקבוצת וליקה גוריצה, העולה החדשה לליגת העל הקרואטית וכן בקבוצה הבוגרת של ציבונה זאגרב. בפברואר 2016 עבר למגה לקס מליגת העל הסרבית. ביוני 2016 נבחר במקום ה-32 (סיבוב שני) בדראפט ה-NBA, על ידי לוס אנג'לס לייקרס. בפברואר 2019, לאחר כשנתיים וחצי עם הלייקרס, הועבר יחד עם מייקל ביזלי בטרייד ללוס אנג'לס קליפרס, בתמורה למייק מוסקאלה. ביולי 2019 חתם על הארכת חוזה בקליפרס ל-4 עונות נוספות, עבור כ-28 מיליון דולר. בעונתו המלאה הראשונה עם הקליפרס, 2019/2020, שימש כסנטר הפותח של הקבוצה, אולם שיחק פחות דקות מאשר מחליפו מונטרז הארל, ורשם ממוצעים צנועים של 8.3 נקודות ו-7.5 ריבאונדים למשחק. זובאץ היה חבר בסגל נבחרת קרואטיה עד גיל 19 שזכתה במדליית כסף, באליפות העולם שנערכה ביוון ביוני 2015. הוא רשם ממוצע למשחק של 17.6 נקודות (שלישי בטורניר) ו-7.9 ריבאונדים (שביעי בטורניר). חודש לאחר מכן השתתף עם הנבחרת עד גיל 18 באליפות אירופה שנערכה ביוון וסיים עמה במקום ה-12. הוא השיג באליפות ממוצע של 15.8 נקודות (שמיני בטורניר), 12.9 ריבאונדים (ראשון בטורניר) ו-3 חסימות (ראשון בטורניר). מדיה וקבצים בנושא איביצה זובאץ בוויקישיתוף איביצה זובאץ, ברשת החברתית אקס (טוויטר) פרופיל, באתר Basketball-Reference פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN פרופיל, באתר מגה לקס הקליפרס מצרפים את זובאץ' וביזלי, באתר הקבוצה, 7 בפברואר 2019 זובאץ חותם על חוזה בקליפרס, באתר הקבוצה, 10 ביולי 2019 זובאץ מסכם על חוזה בקליפרס, באתר Yahoo!,‏ 7 ביולי 2019 איביצה זובאץ באתר האליפות איביצה זובאץ באתר באליפות
ג'יימס רוברט בייקר

ג'יימס רוברט בייקר (באנגלית: James Robert Baker; ‏18 באוקטובר 1946 - 5 בנובמבר 1997) היה סופר אמריקאי. נולד בשנת 1946 בלונג ביץ', קליפורניה. בשנותיו כנער, החל להיות מודע לנטיותיו ההומוסקסואליות, אך חי בארון, מתוך חשש לתגובה שלילית מאביו. בשנים אלו החל להשתמש בסמים ולשתות אלכוהול. למד קולנוע באוניברסיטת קליפורניה בלוס אנג'לס. בתחילת שנות ה-80 עבד כתסריטאי בהוליווד, אך לא הרגיש סיפוק מעבודתו. בשנים שלאחר מכן החל לכתוב ספרים (בתחילה תחת שם עט) שבעיקר עסקו בהומוסקסואליות, אך גם בנושאים חברתיים כמו תעשיית הבידור האמריקאית. ספריו מכרו כמות מכובדת של עותקים, אך לא היו רבי מכר והם קיבלו ביקורות מעורבות. יש שהאשימו אותו בגזענות נגד אפרו-אמריקאים ולטינים סדרך הצגת דמויות שכאלו, אך הוא דחה טענות אלו. לקראת אחרית ימיו, התקשה בייקר למצוא הוצאת ספרים שתהיה מוכנה להוציא את ספריו, ומצבו הכלכלי היה רעוע. הוא התאבד במוסך שלו בשנת 1997. ג'יימס רוברט בייקר, ברשת החברתית Goodreads
הארדי (נהר)

נהר הארדי (בספרדית: Río Hardy) הוא נהר באורך 26 קילומטרים במקסיקו שבו זורמים עודפים ממי ההשקיה של עמק מקסיקלי לתוך נהר הקולורדו. משערים כי הנהר עובר בערוץ קדום של נהר הקולורדו. בשנת 1825 סייר במקום חוקר הארצות האנגלי ויליאם הארדי (Robert William Hale Hardy), שחקר את הדלתה של הקולורדו, הוא ציין שנתיבו של הערוץ הראשי של הקולורדו הוא במקום בו זורם כיום הנהר הארדי. את מסעותיו סיכם בספר "מסעות בתוך מקסיקו" (Travels in the interior of Mexico). מאוחר יותר, בשנות ה-80 של המאה ה-19, ציינו רבי חובלים אחרים שהערוץ הראשי של הקולורדו נע מזרחה, והערוץ הישן כונה הקולורדו של הארדי, מכאן מקור שם הנהר. בזמנים קדומים יותר זרם הקולורדו מדי פעם צפונה אל שקע סלטון, תוך יצירת ימה גדולה המכונה ימת קאווייה. בסופו של דבר התמלאה ימת קאווייה לגובה של כ-12 מטרים מעל פני הים, ובנקודה זו עלו מי הימה מעל לגדותיה סמוך להר הגעש הכבוי סרו פרייטו (Cerro Prieto) וזרמו דרומה למפרץ קליפורניה. באותה תקופה שימש ריו הארדי כערוץ שקלט את העודפים מהימה. אדמות לאורך ריו הארדי הן בבעלות פרטית של כארבעה או חמישה אנשים, ולמעלה מ-95 אחוז מנכסי קו החוף מושכרים על ידי אזרחים אמריקנים בעיקר מקליפורניה ואריזונה. אחד מהנכסים הוותיקים ביותר בריו הארדי הוא קמפו מוסקדה המנוהל על ידי משפחת מוסקדה שהגיעה לריו הארדי בשנת 1959. המחנה צמח ממסעדה קטנה בלבד למחנה גדול ומלא פעילויות, המציע למעלה מ -20 מיילים של ניווטי נהר, מקומות קמפינג, סירות פדלים וקייקים הניתנים להשכרה, מגרשים בחוף הנהר, רמפות סירות, מרכז כנסים ובקתות להשכרה. חברה אחרת בשם Rancho Baja Cucapah מציעה טיולי נהר של ריו הארדי, השכרת בקתות וסיורים קבוצתי בדלתת הנהר. הנהר הארדי משמש בית גידול למגוון בעלי חיים, כולל גמבוזיה מצויה ומולי מפרש. הביצות שיוצר ההארדי הם אתר קינון למין הלבנית Egretta thula. הביצות ובית הגידול של העופות הם חלק משמורת ביוספרה מקסיקנית מוגנת הקרויה "שמורת ביוספרה של מפרץ קליפורניה העליון והדלתה של הנהר קולורדו" (Reserva de la Biosfera del Alto Golfo de California y Delta del Rio Colorado ). ההארדי מנקז מים עודפים מחקלאות ועקב כך נעשה מזוהם בקוטלי מזיקים ובדשנים מעמק מקסיקלי. איכות המים בהארדי מנוטרת במקסיקלי על ידי "מרכז המחקר למזון ופיתוח" (Centro de Investigacion en Alimentacion y Desarrollo A.C.) על מנת למדוד את ההשפעה של מי הקולחין ממתקן טיהור השפכים לאס ארניטאס (Las Arenitas). ארגונים אקולוגיים כולל פרונאטורה נורוסטה במקסיקו ומכון סונורן של ארצות הברית עובדים גם הם בשיתוף פעולה בשנים האחרונות כדי לשמור על הסביבה של ריו הרדי. איכות המים נמדדת מדי חודש באמצעות דוחות שפורסמו, והדוחות תואמים את מדידות האיכות הלאומיות. Travels in the interior of Mexico Contaminants in Potential Prey of the Yuma Clapper Rail: Arizona and California, USA, and Sonora and Baja, Mexico, 1998-1999 Deciding About the Colorado River Delta GNEB 15th Report: The Environmental, Economic and Health Status of Water Resources in the U.S.-Mexico Border Region CHELCEY ADAMI, ivpressonline.com, Rio Hardy 'hidden treasure' for some, ‏11-6-2013
דייוויד סיסליני

דייוויד ניקולה סיסליני (באנגלית: David Nicola Cicilline, נולד ב-15 ביולי 1961) הוא עורך דין ופוליטיקאי יהודי-אמריקאי, שייצג את מדינת רוד איילנד בבית הנבחרים של ארצות הברית בין השנים 2011 ועד 2023. הוא חבר במפלגה הדמוקרטית. היה ראש העיר פרובידנס בשנים 2003–2011, ובכך היה לראש העיר ההומוסקסואל הראשון הגלוי באחת מערי הבירה של מדינות ארצות הברית. נולד בשנת 1961 ברוד איילנד לאם יהודייה ולאב קתולי ממוצא איטלקי שהיה עורך דין ידוע בעיר. כסטודנט וכפעיל המפלגה הדמוקרטית, היה חברו הטוב של ג'ון קנדי ג'וניור. בשנת 1983 סיים בהצטיינות תואר ראשון במדע המדינה באוניברסיטת בראון. לאחר מכן למד משפטים באוניברסיטת ג'ורג'טאון ועבד כעורך דין בסנגוריה הציבורית בוושינגטון די. סי. בשנת 1992 ניסה לרוץ לסנאט של רוד איילנד, אך נכשל בשלב הבחירות המקדימות. הוא נבחר לבית הנבחרים של המדינה כשנתיים לאחר מכן. בנובמבר 2002 נבחר לתפקיד ראש עיריית פרובידנס, ברוב של 84%. הוא נבחר מחדש בשנת 2006 עם רוב של 83%, אך הפופולריות שלו ירדה במהלך השנים שלאחר מכן. במהלך כהונתו, שיעור הפשע ירד והיה הנמוך ביותר מזה 30 שנים, אך הכלכלה נחלשה. בזמן כהונתו הוציא את הזנות מחוץ לחוק. בבחירות לנשיאות ארצות הברית בשנת 2008 תמך בהילרי קלינטון. בנובמבר 2010 נבחר לבית הנבחרים של ארצות הברית, והיה ההומוסקסואל הגלוי הרביעי בקונגרס. בזמן כהונתו, התנגד לתקיפה הצבאית הבינלאומית בלוב, התנגד לזכות לשאת נשק, ותמך בזכות להפלה. ב-21 בפברואר 2023 הכריז סיסליני כי בכוונתו לפרוש מהקונגרס החל מ-1 ביוני 2023, בשל כניסתו לתפקיד נשיא ומנכ"ל "קרן רוד איילנד". הוא פרש ב-31 במאי 2023 מהקונגרס. מדיה וקבצים בנושא דייוויד סיסליני בוויקישיתוף אתר האינטרנט הרשמי של דייוויד סיסליני (באנגלית) דייוויד סיסליני, ברשת החברתית פייסבוק דייוויד סיסליני, ברשת החברתית אקס (טוויטר) דייוויד סיסליני, סרטונים בערוץ היוטיוב דייוויד סיסליני, באתר המדריך הביוגרפי של הקונגרס של ארצות הברית (באנגלית) קלי גריטי, Rhode Island Rep. David Cicilline to leave Congress, באתר פוליטיקו, 21 בפברואר 2023 (באנגלית)
זיגן

זיגן (בגרמנית: Siegen) היא עיר בדרום מדינת נורדריין-וסטפאליה שבגרמניה. נכון לשנת 2014, גרים בעיר כ-100,000 תושבים. לשלושה מהפוליטיקאים הגרמנים הידועים בכל הזמנים יש תושבות של כבוד מהעיר: אוטו פון ביסמרק, פאול פון הינדנבורג ואדולף היטלר. לפני מלחמת העולם השנייה, פעלה בעיר קהילה יהודית קטנה שמנתה כ-100 חברים. התיעוד הראשון של העיר הוא משנת 1079. במאה ה-16 הקיפו את העיר חומות גבוהות, אך חומות אלו הושמדו ככל הנראה בשרפה. במהלך המאה ה-18, תחת שלטון האימפריה הרומית הקדושה, העיר התפתחה מאוד. בתחילת המאה ה-19 סירבה העיר להצטרף לקונפדרציה של הריין, ובשנים שלאחר מכן עברה לשלטון פרוסיה. במהלך מלחמת העולם השנייה הופצצה העיר רבות, בשל קווי הרכבת האסטרטגיים ששכנו בקרבת העיר. במהלך המלחמה איבדה העיר 30% מתושביה. טבלת גדילת האוכלוסין: מדיה וקבצים בנושא זיגן בוויקישיתוף אתר האינטרנט הרשמי של זיגן (בגרמנית) זיגן, באתר אנציקלופדיה בריטניקה (באנגלית)
האל רובסון-קאנו

תומאס הנרי אלכס "האל" רובסון-קאנו (באנגלית: Thomas Henry Alex "Hal" Robson-Kanu ; נולד ב-21 במאי 1989) הוא כדורגלן עבר אנגלי-ולשי ששיחק בעמדת הקיצוני בנבחרת ויילס, ועד מאי 2021 שיחק בוסט ברומיץ' אלביון. הוא נכלל בסגל נבחרתו ליורו 2016. רובסון-קאנו התחיל את הקריירה שלו בקבוצת הילדים של ארסנל כשהיה בן 10. כשהיה בן 15 הצטרף למחלקת הנוער של רדינג אותה ניהל אז ברנדן רוג'רס לימים מאמנו של רובסון-קאנו בקבוצה הבוגרת. ביולי 2007 חתם לשנתיים במועדון. רובסון-קאנו ערך את הופעת הבכורה שלו בקבוצה הבוגרת במשחקי גביע השלום 2007 שנערכו בקוריאה הדרומית. ב-5 בינואר 2008 ערך את הופעת הבכורה הרשמית שלו כאשר עלה מהספסל במשחק הגביע נגד טוטנהאם הוטספר. ב-30 בינואר 2008 הצטרף לסאות'אנד יונייטד בהשאלה עד סוף העונה. הוא ערך את הופעת הבכורה שלו במועדון שלושה ימים מאוחר יותר בתיקו 2-2 נגד לייטון אוריינט וכבש את שער הבכורה שלו בקריירה נגד נוטינגהאם פורסט. עד לסיום העונה הבקיע 3 שערים ב-8 משחקים. בתחילת עונת 2008/2009 הושאל מחדש לסאות'אנד בה שיחק עד נובמבר של אותה עונה. ב-26 בינואר 2009 הצטרף לסווינדון טאון בעסקת השאלה עד לסיום העונה. בסיום העונה חזר לרדינג ולאחר שהרשים את אנשי המועדון בתקופת השאלתו, הוא האריך את חוזהו במועדון עד שנת 2011. בעונת 2009/2010 מונה ברנדן רוג'רס כמאמנה החדש של רדינג. במהלך משחקי טרום-עונה הרשים כאשר כבש חמישה שערים. במהלך העונה הראשונה שלו ברדינג הוא רשם 18 הופעות כאשר רק ב-4 מתוכן הוא פתח. בעונת 2010/2011 רובסון-קאנו ביסס את מקומו בהרכב המועדון. ב-24 באוגוסט 2010 הבקיע את שער הבכורה שלו במועדון נגד נורת'המפטון טאון במסגרת גביע הליגה האנגלי. כעבור חודש הבקיע את שערו הראשון בליגה בניצחון 0–3 נגד ברנסלי. בסיום העונה סיים את חוזהו ולמרות התעניינות מצדם של מילוול ופורטסמות', הוא חתם על חוזה חדש לשלוש שנים נוספות במועדון. באוגוסט 2011 עזב את המועדון שיין לונג מי שהיה החלוץ המוביל של רדינג ורובסון-קאנו הוסב לעמדת החלוץ, אך בעקבות פציעתם של שחקני הכנף רובסון-קאנו חזר לעמדתו המקורית. בסיום העונה העפילה רדינג לפרמייר ליג. לאחר חזרה של רדינג לפרמייר ליג, רובסון-קאנו התקשה שוב למצוא את מקומו בהרכב ועלה לשחק בעיקר כשחקן מחליף וברוב המשחקים בהם פתח הוא הוחלף. למרות זאת, רובסון-קאנו רשם בעונה זו את מספר השערים הגבוהה ביותר שלו בעונה אחת במשחקי ליגה (7 שערים), ואף סיים במקום השלישי בתחרות "שחקן השנה של המועדון" בעונה זו שנערכה על ידי אוהדי הקבוצה. הוא חתם על חוזה חדש ביולי 2013 ל-3 שנים נוספות. בסיום עונת 2015/2016 רובסון-קאנו עזב את רדינג אחרי 10 עונות. ב-31 באוגוסט 2016 חתם לשנתיים בווסט ברומיץ' אלביון מהפרמייר ליג. בצעירותו רובסון-קאנו שיחק עבור הנבחרות הצעירות של אנגליה, בה נולד. בשנת 2010 הצהיר כי הוא מעוניין לייצג את ויילס דרך סבתו הוולשית ובאותה שנה גם הצטרף לנבחרת הצעירה של ויילס ולנבחרת הבוגרת. ב-23 במאי 2010 ערך את הופעת הבכורה שלו בנבחרת ויילס בהפסד 0–2 לקרואטיה. ב-22 במרץ 2013 הבקיע את שערו הראשון בנבחרת בניצחון 1–2 נגד סקוטלנד במסגרת מוקדמות מונדיאל 2014. ב-11 ביוני 2016 נכנס כמחליף והבקיע בניצחון 1–2 על סלובקיה בשלב הבתים במסגרת יורו 2016. במשחק רבע הגמר נגד בלגיה האל הבקיע את שערו השני בטורניר. רדינג פוטבול ליג צ'מפיונשיפ: 2011/2012 מדיה וקבצים בנושא האל רובסון-קאנו בוויקישיתוף האל רובסון-קאנו, באתר Transfermarkt האל רובסון-קאנו, באתר Soccerway האל רובסון-קאנו, באתר BDFutbol האל רובסון-קאנו, באתר WorldFootball.net האל רובסון-קאנו, באתר National Football Teams האל רובסון-קאנו, באתר FootballDatabase.eu פרופיל השחקן באתר רדינג
קייט אשפילד

קייט אשפילד (באנגלית: Kate Ashfield; נולדה ב-28 במאי 1972) היא שחקנית אנגלייה, המוכרת בעיקר מתפקידיה זוכי הפרסים: ג'ודי בסרט האנגלי-גרמני "משמרת לילה", סיידי מקגרגור בסרט הבריטי "This Little Life" ובתפקיד ליז בסרט "מת על המתים" משנת 2004. אשפילד נולדה בברמינגהאם אנגליה. היא למדה בבית הספר לבנות "King Edward VI Camp Hill" (אנ') בברמינגהאם, והייתה מהבנות הראשונות שלמדו בבית הספר "King Edward VI Five Ways School". היא שיחקה במחזה "כטוב בעיניכם" והשתתפה בהצגות של להקות תיאטרון לנוער מקומיות. את הכשרתה המקצועית רכשה בבית הספר למשחק "רוז ברופורד קולג'" (אנ'). במהלך הקריירה שלה הופיעה אשפילד בתפקידים רבים בקולנוע, בטלוויזיה ובתיאטרון. ב-1994 הופיעה לראשונה בקולנוע בתפקיד אלה בסרטו של ג'ון ולס "Princess Caraboo". אחד מתפקידה הראשונים בתיאטרון היה בשנת 1994 בהפקה של תיאטרון רויאל קורט של המחזה "ארורים" מאת שרה קיין. ב-1996 הופיעה חשופת חזה במחזה "Shopping and Fucking" מאת מארק רייבנהיל (אנ'). אשפילד השתתפה בהצגות רבות הקשורות לתנועת "In-yer-face theatre" (אנ'). ב-2002 הוזמנה לנאום על הנושא באוניברסיטת מערב אנגליה בכנס "In-Yer-Face?: British Drama in the 1990s". ב-2009 השתתפה אשפילד בסרט קצר בשם "War School" להעלאת המודעות לשימוש בילדים כחיילים. הסרט זכה בתחרות הסרטים CTRL.ALT.SHIFT שבה כל ההכנסות הועברו לשימוש "הקואליציה להפסקת השימוש בילדים חיילים". היא שיחקה בסדרת הטלוויזיה "יומנה של אנה פרנק" ובמיני-סדרה "Collision". באפריל 2011 גילמה את דמותה של אלמה ג'ורג', מזכירת מועדון הכדורגל מנצ'סטר יונייטד, בסדרת הדרמה של ה-BBC "יונייטד", שהתרכזה באירועי האסון האווירי במינכן בשנת 1958. פרסי הקולנוע הבריטי העצמאי - השחקנית הטובה ביותר (2001) Royal Television Society - פרס טלוויזיה - השחקנית הטובה ביותר (2004) קייט אשפילד, במסד הנתונים הקולנועיים IMDb (באנגלית) קייט אשפילד, באתר "אידיבי", מאגר הידע העברי לקולנוע ישראלי ועולמי קייט אשפילד, באתר AllMovie (באנגלית) קייט אשפילד, במסד הנתונים הקולנועיים KinoPoisk (ברוסית) "Kate Ashfield: Driven to the edge". The Independent. 18 במרץ 2003. נבדק ב-30 בנובמבר 2009. {{cite web}}: (עזרה) Aleks Sierz, Report on the "In-Yer-Face? British Drama in the 1990s" conference at the University of the West of England, Bristol, 6–7 September 2002, in New Theatre Quarterly, Volume 19/Issue 01/February 2003, pp, 90-91. "United",at the Internet Movie Database
הלשכה הלאומית לחקירת תקריות ותאונות אוויריות (אוקראינה)

הלשכה הלאומית לחקירת תקריות ותאונות אוויריות של אוקראינה (באוקראינית: НБРЦА, Національне бюро з розслідування авіаційних подій та інцидентів з цивільними повітряними суднами) הוא גוף חקירות ממשלתי, הכפוף לממשלת אוקראינה, האחראי לחקירות אסונות תעופה בשטחי אוקראינה ומתמקדת בחקירת תאונות תחבורה אזרחיות, תאונות אוויריות. הלשכה הוקמה ב-21 במרץ 2012 על פי צו ממשלתי פנימי מס' 228. המועצה הלאומית לבטיחות בתעבורה (ארצות הברית) ועדת התעופה הבין-מדינתית (רוסיה) הלשכה לחקירת תאונות ותקריות תחבורה (לטביה) אתר האינטרנט הרשמי של הלשכה הלאומית לחקירת תקריות ותאונות אוויריות ערך זה הוא קצרמר בנושא אוקראינה. אתם מוזמנים לתרום לוויקיפדיה ולהרחיב אותו.
ליאור פרידמן

ליאור פרידמן (נולד ב-2 בנובמבר 1984) הוא כתב ומגיש חדשות ישראלי, מגיש החדשות הלילה בין נובמבר 2013 ליולי 2016 וכתב בערוץ 2 לשעבר. פרידמן החל את דרכו בגלי צה"ל, שם שימש ככתב תחבורה ומשפט ועורך חדשות. בשנת 2006 הצטרף לחברת החדשות של ערוץ 2 בתפקיד מגיש ועורך. בשנים 2010–2013 היה שליח חדשות 2 באירופה והוחלף על ידי אלעד שמחיוף. החל מ-2013 הגיש, לצידה של דוריה למפל, את התוכנית "החדשות הלילה". ב-23 במאי 2016 הודיע פרידמן על החלטתו לפרוש מחברת החדשות, ב-27 ביולי 2016 הגיש בפעם האחרונה את "החדשות הלילה" וסיים את עבודתו בחברת החדשות. בספטמבר אותה שנה הצטרף לחברת "פרטנר" כמנהל מחלקת הטלוויזיה ועורך ראשי. בפברואר 2019 עזב את עבודתו בפרטנר. באוקטובר 2021 עבר לעבוד בחברת Amagi. ליאור פרידמן, במיזם "אישים" לתיעוד היצירה הישראלית לי-אור אברבך, ‏אחרי עשור: ליאור פרידמן עוזב את חדשות 2, באתר גלובס, 23 במאי 2016 רן בוקר, ליאור פרידמן עוזב את חדשות 2, באתר ynet, 23 במאי 2016 נועה פרייס‏, שיר הלילה: ליאור פרידמן נפרד מחדשות 2, באתר וואלה, 23 במאי 2016 לי-אור אברבך, ‏חדשות 2: אלעד שמחיוף ימונה לכתב בלונדון במקום ליאור פרידמן, באתר גלובס, 15 בספטמבר 2013 אלכסנדר כץ, אחרי עשור: ליאור פרידמן החליט לעזוב את חברת החדשות של ערוץ 2, באתר אייס, 23 במאי 2016 נתי טוקר, ליאור פרידמן מונה למנהל ועורך ראשי במיזם הטלוויזיה של פרטנר, באתר TheMarker‏, 11 בספטמבר 2016
רינו

רינו (באנגלית: Reno) היא עיר במחוז ואשו (אנ') במדינת נבדה בארצות הברית. העיר משמשת כעיר המחוז והרביעית בגודלה במדינה. העיר רינו שוכנת במרכז המטרופולין רינו-ספארקס, הכוללת גם את הערים ספארקס, סאן ואלי ופרנלי. אגד ערים זה הוא השני בגודלו בנבדה, אחרי מטרופולין לאס וגאס. רינו מציגה עצמה כ"עיר הקטנה הגדולה בעולם" - "The biggest little city in the world". העיר כבר לא כל כך קטנה ומונה כרבע מיליון תושבים. העיר נמצאת במדינת נבדה בצד המערבי לא רחוק מאגם טאהו. העיר מתאפיינת בבתי קזינו רבים ומכונות משחק רבות בדומה ללאס וגאס. העיר מוכרת גם בנישואים והגירושים האזרחיים האפשריים בה. העיר קרויה על שם המצביא ג'סי לי רינו (אנ'), אשר נהרג במלחמת האזרחים האמריקנית. רינו הוקמה בשנת 1850 על ידי החלוצים שעשו דרכם מערבה ובעקבות גילוי זהב והקמת מכרות באזור העיר וירג'יניה סיטי הסמוכה וגילוי מרבצי כסף בשנת 1859. מסילת ברזל חיברה את רינו לעיר וירג'יניה בשנת 1868 ובשנה זו הוכרה העיר רינו באופן רשמי. השגשוג העובר על העיר במאה ה-21 מתבטא בגידול האוכלוסייה, בנייה נרחבת למגורים, פתיחת מרכזי קניות גדולים והקמת מחסני ענק של חברות מסחריות המנצלות את המיסוי הנמוך של המדינה בצד המיקום המרכזי של רינו בין נבדה לבין קליפורניה. העיר רינו, תותח מימי מלחמת האזרחים, 2005 העיר רינו, מבט כללי, 2005 הסוסים בחזית מלון הילטון ברינו לילות אוגוסט החמים אתר האינטרנט הרשמי של רינו (באנגלית) מדריך מבקרים ברינו מדריך לרינו נבדה רינו - טאו רינו, באתר אנציקלופדיה בריטניקה (באנגלית) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.
Unua Libro

"השפה האוניברסלית של ד"ר אספרנטו", לרוב ידוע כ-"Unua Libro" (הספר הראשון), או בשמו בעברית "שפה משותפת לכולם", הוא הספר הראשון שפורסם על שפת האספרנטו, שהייתה ידועה אז בתור "השפה האוניברסלית" (Lingvo Internacia). הספר פורסם לראשונה ברוסית ב-26 ביולי 1887 בוורשה על ידי אליעזר לודוויג זמנהוף, רופא עיניים יהודי. זמנהוף לא חתם בשמו על הספר, ואלא בתור "הדוקטור שמקווה" (או באספרנטו "Doktoro Esperanto"), ומכיוון שלשפה לא היה אז שם, השפה הופצה תחת השם "אספרנטו", וכך קראו לה לומדי השפה. הספר כולל מדריך לכללי דקדוק של השפה המסוכמים על ידי 16 חוקים, תרגום של תפילת האדון, כמה קטעים מתורגמים מהתנ"ך, מכתב, כמה שירים ומילון המכיל 900 מילים בסיסיות. הספר תורגם לשפות רבות, בהן אנגלית, פולנית, עברית (בשנת 1888), צרפתית, גרמנית וכו'. זמנהוף כתב בספר כי "שפה אוניברסלית, כמו שפה עממית, שייכת לכולם", ובכך שם את כל הזכויות של הספר והשפה ברשות הציבור. Dua Libro, הספר השני שחיבר זמנהוף על האספרנטו
גופין

האם התכוונתם ל... ג'רי גופין – תמלילן אמריקאי דויד גופין – טניסאי בלגי זלמן גופין – משפיע בישיבת תומכי תמימים כפר חב"ד ומחבר ספרים על תורת החסידות. גפן
טליתא קומי (בית ג'אלה)

בית הספר הגרמני האוונגלי-לותרני טליתא קומי (בערבית: طاليثا قومي; בגרמנית: Talitha Kumi Deutsche Evangelisch-Lutherische Schule) הוא בית ספר אוונגלי-לותרני סמוך לבית ג'אלה, הרשות הפלסטינית (כק'"מ דרום-מערבה לעיר). תלמידי המוסד יכולים ללמוד באחד משני מסלולים: מסלול המכשיר לגשת לבגרות פלסטינית (מבחן התאוג'יה) ומסלול לימודים המכשיר להגשה לבגרות הגרמנית הבין-לאומית (Deutsche Internationale Abiturprüfung - DIAP). המוסד נקרא על שם סיפור טליתא קומי מהברית החדשה, שכן הוא ראה עצמו כממשיך את דרכו של ישו כנותן חיים חדשים לנערות. מתחם בית הספר כולל גן ילדים, בית ספר יסודי, בית ספר תיכון ובית ספר על-תיכוני ללימודי תיירות ומלונאות, אולם ומגרשי ספורט ומבני מעבדות. המוסד הוא ממשיך דרכו של בית היתומות "בית טליתא קומי" שפעל בירושלים משנות ה-60 של המאה ה-19 ועד מלחמת העולם השנייה. עד 1948 פעל בירושלים בית יתומות מייסודו של מסדר הדיאקוניסות, על קרקע שהשתייכה לכנסייה אוונגלית-הלותרנית הגרמנית בארץ הקודש. בשנת 1939, עם פרוץ מלחמת העולם השנייה החרימו שלטונות המנדט הבריטי את המבנה הירושלמי, כנכסי מדינת אויב ושיכנו בו משרדי ממשלה. כך עבר המוסד לבית ג'אלה. כחלק מהסכם השילומים הועברו נכסים בבעלות גרמנית לרשות מדינת ישראל, כך שבית טליתא קומי המקורי בירושלים לא היה יכול לשמש עוד לייעודו המקורי. בשנות ה-50 של המאה ה-20 שימשו מוסדות טליתא קומי בבית ג'אלה לקליטת בנות פליטים פלסטינים, תוך הפיכתו מבית יתומות לבית ספר. אבן הפינה למבנה הקבע הונחה ב-1959 וב-26 באפריל 1961 נחנך המבנה, כק"מ דרומית-מערבית לבית ג'אלה. ב-1980 התקבלו לראשונה למוסד גם תלמידים בנים והחינוך הפך למשותף לבנים ולבנות. בשנת 2014 נפתח במתחם בית הארחה. המוסד מהווה מרכז אזורי, עבור האוכלוסייה הנוצרית בעיקר, לפעילות ספורט, תרבות ואיכות הסביבה (במקום הוקמה תחנת הצפרות הראשונה ברשות הפלסטינית). מדיה וקבצים בנושא טליתא קומי בוויקישיתוף אתר האינטרנט הרשמי של טליתא קומי לוח זמנים היסטורי יונתן פלג, רקוויאם לטליתא קומי, דבר, 28 במאי 1980 http://www.talithakumi.org/en/guesthouse/ בית ההארחה
Angeleyes

Angeleyes (או Angel Eyes) הוא שיר פופ שנכתב על ידי להקת הפופ השוודית ABBA בשנת 1979. השיר Angeleyes יצא לאור כאיי-סייד כפול עם Voulez-Vous בתוך אלבום שנקרא גם הוא Voulez-Vous. המילים והלחן נוצרו על ידי חברי להקת אבבא בני אנדרסון וביורן אולבאוס. השיר נהיה פופולרי במיוחד בממלכה המאוחדת והגיע למקום השלישי בטופ 40 בכל בריטניה. מידע על היצירה "Angeleyes" באתר מיוזיק בריינז גרסאות נוספות ל"Angeleyes" באתר SecondHandSongs The Best of ABBA The Sound Of The Crowd: A Discography of the '80s among others Davis, Sharon, 80s Chart-Toppers: Every Chart-Topper Tells a Story, Random House, 2012 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
כרמי יוגב

כרמי יוגב (17 בנובמבר 1918 – 11 בינואר 2010) היה איש חינוך ישראלי, מנהל גימנסיה הרצליה. יוגב נולד בבאר יעקב וסיים את לימודיו בגימנסיה הרצליה ב-1936. לאחר מכן למד באוניברסיטה העברית, שם סיים בתואר מוסמך למדעים. עשה דוקטורט בפסיכולוגיה באוניברסיטת קולומביה בניו יורק. בשנת 1945 החל ללמד בגימנסיה הרצליה את מקצועות המתמטיקה והפיזיקה. מ-1953 שימש כסגן-מנהל, ומ-1963 כמנהל, בתחילה במשותף עם הד"ר ברוך בן-יהודה. החל משנת 1989 החל לשמש כנשיא הגימנסיה. עם כניסתו לתפקיד מנהל הגימנסיה, הנהיג ד"ר יוגב חידושים בגימנסיה: הפריעה לו במיוחד העובדה שהימים הראשונים והאחרונים של שנת הלימודים הם ימים מבוזבזים: שעות הלימודים אינן רבות, והאווירה היא של חופשת קיץ. בהתאם להנחיה שלו, למדו התלמידים החל מיום הלימודים הראשון שש ושבע שעות, וכך היה עד ליום הלימודים האחרון. התעודות לא חולקו ביום הלימודים האחרון, אלא רק שלושה ימים לאחר תחילת החופש הגדול. יוזמה נוספת של כרמי הייתה מוסד ערב השבת, שנועדה לספק תעסוקה לתלמידים בליל שבת. בכל ליל שבת, בשעה תשע בערב, נערכה לתלמידים מסיבה במועדון הגימנסיה, שהשתתפות בה לא הייתה חובה. כדי לשמור על סדר במסיבה, ולהרגיע את ההורים המודאגים, הוצב בכל ליל שבת מורה אחד על משמר השקט והסדר. במסגרת פעילותו הפדגוגית יזם את הקמת ה"פנימייה הצבאית" שהייתה מסונפת לגמנסיה, וכן פעולות חברה מחוץ ללימודים הפורמליים. ביצע שיפורים בשיטות ההוראה ופעל לרה-ארגון של החינוך בתיכון בישראל ולשינוי במערכת בחינות הבגרות. כמו כן שמש כמרצה להוראת המתמטיקה באוניברסיטה העברית. השתתף בפורמים רבים לענייני חינוך וכן בהרצאות במסגרות שונות בתחום. נמנה עם מערכת האנציקלופדיה "בריטניקה לנוער". נפטר בגיל 92. קרין ספינגולד, מורה לחיים: פרידה מד"ר כרמי יוגב, nrg, ‏16.1.2010 כרמי יוגב, דף שער בספרייה הלאומית אתר "Billiongraves"
ברטלבורו

ברטלבורו (באנגלית: Brattleboro) היא עיירה בוורמונט, ארצות הברית. העיר ממוקמת בדרום מזרח ורמונט, ליד הגבול עם ניו המפשייר. העיר מאכלסת (נכון לשנת 2014 כ-11,000 תושבים, והיא העיר הרביעית בגודלה בוורמונט. בעיירה מכללות רבות. במהלך המאה ה-17 וה-18, עברו יותר ויותר אירופאים לגור באזור. בסוף דצמבר 1723 הוחלט לבנות מבצר באזור שבו עתידה לקום העיירה. בניית המבצר הושלמה לפני קיץ 1724. בשנת 1753 הוחלט להקים יישוב באזור. פעולת ההתיישבות התעכבה עד שנת 1763, כאשר הצרפתים ויתרו על טענותיהם הטריטוריאליות על ורמונט. במהלך המאה ה-19 התפחה התעשייה העיירה וקמו כמספר מפעלים והעיירה עברה למרכז מסחרי. בשנת 1892 התיישב בעיירה הסופר הנודע רודיארד קיפלינג, ושם חיבר את ספרו הנודע ביותר "ספר הג'ונגל". בשנת 2010 גרו בעיר כ-12,046 בני אדם. 92.1% מהאוכלוסייה הם לבנים, 1.9% מהאוכלוסייה הם אפרו-אמריקאים והשאר הם אינדיאנים, אסייתים, לטינים וכו'. אחוז העוני עומד על כ-13.1%. מדיה וקבצים בנושא ברטלבורו בוויקישיתוף אתר האינטרנט הרשמי של ברטלבורו (באנגלית) ברטלבורו, באתר אנציקלופדיה בריטניקה (באנגלית)
רומניה מארה

האם התכוונתם ל... רומניה הגדולה (ברומנית: רומניה מארה) - ביטוי המתאר את רומניה שבין שתי מלחמות העולם, כאשר שטחה הריבוני היה הגדול ביותר בהיסטוריה שלה רומניה מארה (מפלגה) – מפלגה רומנית בעלת אוריינטציה לאומית קיצונית